Edzőként 2003-tól a Ferencvárosnál Csapó Gábor segítője volt, majd 2004-től a vezetőedző lett. Ezt követően az OSC edzéseit irányította. Emellett 2009-től 2010-ig a magyar férfi vízilabda-válogatott másodedzője volt. 2012-ben az új-zélandi női vízilabda-válogatott kapitányának nevezték ki. 2015-től a magyar női vízilabda-válogatott trénere lett. 2016-ban a magyar válogatottal Európa-bajnoki címet nyert Belgrádban és kijuttatta a csapatot a riói olimpiára. 2016 februárjában az olimpiai selejtezőig szóló szerződését meghosszabbították a 2017-es budapesti világbajnokságig. A riói olimpián negyedik, a 2017-es világbajnokságon ötödik lett a válogatott. 2017 szeptemberében meghosszabbították a szerződését 2020 végéig. A 2018-es Eb-n és a 2019-es vb-n az irányításával negyedik lett a válogatott. A 2021-re halasztott tokiói olimpián bronzérmet szerző válogatottnak is ő volt a szövetségi kapitánya.